Home -- Aymara -- Perform a PLAY -- 121 (Tracks in the snow 5)
121. Qhunun tact’atanacawa 5
Anajj mä libro leyiscäna. Ucampisa ucampis janiw sum amuyt’asiñ puedcänti.
Ana: “Awich, iquiriw sarjjä. Qharürcama.”
Ucampis janiw cuartopar sarcänti, jan ucasti qhunun sarnakeriw mistutayna. Utapat jayancjjänwa cunapachatejj llust’tatayna ucat cay k’ewjjasitayna, sintïtapatjja janiw sarnakañ puedjjänti.
Ana (jachasisa): “¿Camachasa? Maynï jicjjatañcamajj lojhontataw jiwjjäjja.”
Qhunu patjan kont’atänwa ucat jacharaquïnwa. Alajjänjj warawaranacajj c’ajänwa. Anajj alay uñtatayna. ¿Diosajj yanapaspänti uca chijit mistuñataqui Lucasampejj ancha jan walïtapatsa?
Acatjamat esquïyanac qhunu patjjan sarnakeri ist’atayna.
Ana: “¡Yanapa, yanapa! – Lucas, ¿juma? Yanapt’ita. Cay kewjjasta…”
Lucas: “Trineojj aptanï. Aca abrigojj ucht’asim.”
Cunapachatejj Lucasajj sarjjatayna ucjajja, take chuymaw oración luratayna:
Ana: “Munat Tatit Jesús. Wali jan walïtwa ucatsti yanapam münta. Perdont’asitaya. Wawamäñ münta, janiw aqham chijincta ucatajja. Amén.”
Lucas trineot cutt’anitayna uqhamarac iquiñanacampi.
Ana: “Lucas, may sañ munsma. Nayaw caballitom p’acjta. Jesusajj perdonjjetuwa. Juamjj perdonjjaraquitay. Janiw uñisjjsmati.”
Cunapachatejj Anajj utancjjänjja, Lucasajj maysa utan oraraquitaynawa:
Lucas: “Tatit Jesús, mä amuy churita Anar uñacht’ayañataqui Danin jalantatapajja wal usuyitu.”
Ucaratpachawa uca doctor marcancänjja ucat amtasi. ¿Danin cayup kollaspati? Aumpachaw Lucasajj kollu sarakatayna. Ucajj wali chhijïnwa qhunu taypin sarnakañata, ucampis puriwa. Ch’am tucutapajja asquïnwa. Doctorajj yanapañ munänwa.
Ucataquejja Danijj jaya pachaw hospitalancañapäna. Ucampis cunapachatejj utar cut-t’jjataynajja cusisiñajj jach’apiniïnwa. Wastat sarnakjjänwa. Catokañataquejja Lucasarojj jawsapjjataynawa. ¡Cunja cusisiñas uñnakapan utjjäna Danir jan muletampi sarnaker uñjasajja!
Médico: “Dani, Lucasar yuspagarañamaw. Jacañapamìw jutatayna nayar jicjjatañataquejja.”
Lucas: “Janiw naya sapaquïcäyätti. Jesusaw uca amuy churitu uqhamarac yanapitu.”
Ucatjja kollunquïr awqui amigopaw takjj pagatayna. Ucampis Lucasajj ucjj imt’ataynawa.
Uñstirinaca: Parliri, Ana, Lucas, médico
© Copyright: CEF Germany
eng_Latn lus_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn